b'\n_START_ARTICLE_\nPanev\xc4\x97\xc5\xbeio mokslo ir technologij\xc5\xb3 parkas\n_START_SECTION_\nVeiklos prad\xc5\xbeia\n_START_PARAGRAPH_\nPMTP \xc4\xafkurtas 2006 m. baland\xc5\xbeio 6 d. Projekto dalininkai: Panev\xc4\x97\xc5\xbeio miesto savivaldyb\xc4\x97 ir Kauno technologijos universitetas. Buvo rekonstruoti du pastato, esan\xc4\x8dio J. \xc5\xbdemgulio g. 46, korpusai, pastatytas jungiamasis korpusas. Pastate buvo \xc4\xafrengtos biuro patalpos, konferencij\xc5\xb3 sal\xc4\x97s, pasitarim\xc5\xb3 kambariai. Bendras PMTP patalp\xc5\xb3 plotas sudar\xc4\x97 2750 m\xc2\xb2. 1120 kv.m ploto korpuse \xc4\xafrengtos biur\xc5\xb3 bei verslo inkubatoriaus patalpos. Antrasis 1130 kv.m ploto korpusas pritaikytas technologini\xc5\xb3 \xc4\xafmoni\xc5\xb3 veiklai. Abu korpusus jung\xc4\x97 500 kv.m patalpos konferencijoms, pasitarimams, mokymams organizuoti. Visame PMTP \xc4\xafrengtas kompiuterinis ir telefono tinklas. Numatyta, kad PMTP lengvatin\xc4\x97mis s\xc4\x85lygomis patalpas gali nuomotis apie 20 \xc4\xafmoni\xc5\xb3, buvo numatoma sukurti apie 60 darbo viet\xc5\xb3.\n_START_SECTION_\nKritika\n_START_PARAGRAPH_\nPanev\xc4\x97\xc5\xbeio miesto savivaldyb\xc4\x97s vertinimu, savo funkcij\xc5\xb3 PMTP per pirmuosius devynerius darbo metus tinkamai neatliko. \xc4\xaekurtas kaip inkubatorius inovatyvioms \xc4\xafmon\xc4\x97ms, PMTP tapo tiesiog patalp\xc5\xb3 nuomos administratoriumi, i\xc5\xa1kreipusiu nuomos rink\xc4\x85 \xe2\x80\x93 komercin\xc4\x97s patalpos buvo nuomojamos ma\xc5\xbeesne nei rinkos kaina. T\xc5\xb3 funkcij\xc5\xb3, kuri\xc5\xb3 buvo tikimasi, PMTP neatliko visai.  I\xc5\xa1 vis\xc5\xb3 \xc4\xafmon\xc4\x97s gaunam\xc5\xb3 pajam\xc5\xb3 daugiau nei 83 proc. sudar\xc4\x97 gautos i\xc5\xa1 ilgalaik\xc4\x97s nuomos. Pagal ilgalaikes sutartis \xc4\x8dia patalpas buvo i\xc5\xa1sinuomoj\xc4\x99 46 nuomininkai, i\xc5\xa1 j\xc5\xb3 12 \xc4\xafsik\xc5\xabr\xc4\x99 a\xc5\xa1tuonerius metus, o ilgiau nei trejus metus po MTP stogu gyveno 36 \xc4\xafmon\xc4\x97s._NEWLINE_2017 m. pakeistas \xc4\xafstaigos vadovas \xe2\x80\x93 naujuoju direktoriumi paskirtas Dovydas Karosas, vienas jauniausi\xc5\xb3 Panev\xc4\x97\xc5\xbeio miesto savivaldyb\xc4\x97s \xc4\xafmoni\xc5\xb3 vadov\xc5\xb3.'